stanford-oval/wikipedia huggingface dataset:
אוניברסיטת יוסטון
מחלקות ובתי ספר

בין הקולג'ים ובתי הספר של אוניברסיטת יוסטון:
הקולג' לאדריכלות ועיצוב: שבו נלמדים אדריכלות, עיצוב פנים ועיצוב תעשייתי.
הקולג' לאמנויות: בקולג' מתקיימים לימודים בתחומים עיצוב גרפי, תולדות האמנות, צילום, ציור ופיסול
הקולג' למנהל עסקים: נלמדות תוכניות לתואר ראשון, שני ושלישי במקצועות כגון ניהול, יזמות, חשבונאות, ניהול מערכות מידע ושיווק.
הקולג' לחינוך: בקולג' לחינוך מספר מחלקות ובהן ניהול מערכות חינוך, תוכניות חינוך, מדעי הלמידה.
הקולג' להנדסה: בקולג' להנדסה 7 מחלקות ובהן הנדסה ביורפואית, הנדסה כימית, הנדסה אזרחית, הנדסת חשמל ומחשבים, הנדסה תעשייתית, הנדסת מכונות, הנדסת נפט.
הקולג' לניהול מלונאות ומזון: נלמדים מסלולים לתואר ראשון, שני ושלישי במקצועות התיירות והאירוח.
הקולג' למדעי הטבע ומתמטיקה: כולל את המחלקות לביולוגיה, כימיה, מדעי המחשב, מתמטיקה, פיזיקה, מדעי כדור הארץ.
הקולג' למדעי החברה: בין המחלקות בקולג' נכללות כלכלה, אנגלית, מדעי המדינה, סוציולוגיה, פסיכולוגיה, לימודי אפריקניים אמריקניים, פילוסופיה, היסטוריה ועוד.
הקולג' לטכנולוגיה: כולל מחלקות לניהול בנייה, ביוטכנולוגיה, טכנולוגיות מידע ועוד.
הקולג' לרפואה
הקולג' לסיעוד
הקולג' לאופטומטריה
המרכז למשפטים
הקולג' לרוקחות
דירוגים בין-לאומיים

דירוג שאנגחאי - 301–400 (2024)
דירוג Times Higher Education‏ - 501–600 (2024)
דירוג QS לאוניברסיטאות - 651–660 (2025)
הערות שוליים

↑  Academics, אתר אוניברסיטת יוסטון
| --- | --- |
בקרת זהויות :  NLI: 987007581052705171  PLWABN: 9810545024405606  BIBSYS: 90062925  BnF: cb12397139t (data)  CiNii: DA05434303  GND: 30935-7  ISNI: 0000 0004 1569 9707  LCCN: n79022298  MusicBrainz: 1fcb2289-9d1b-4126-a196-5f5a8cbffd1c  NKC: ko2011655960  NLA: 35208291  SUDOC: 033067430  Trove: 865766  ULAN: 500312902  VIAF: 131213901   WorldCat (עם VIAF): 131213901 
ערך זה הוא קצרמרבנושא אוניברסיטאות ומכללות ובנושא ארצות הברית. אתם מוזמנים לתרום לוויקיפדיה ו.
אימונוהיסטוכימיה

צביעה אימונוהיסטוכימית
צביעה אימונוהיסטוכימית של אסטרוגן רצפטור בגרעין תאי סרטן השד
צביעה אימיונוהיסטוכימית לחלבון ErbB2 בממברנת תאי סרטן השד
קישור ביוטין-סטרפאבידין
אימונוהיסטוכימיה (Immunohistochemistry) היא שיטה בביולוגיה לאיתור ולמיקום חלבונים בחתך של רקמה. איתור החלבון נעשה על ידי קישור של נוגדנים ספציפיים, והצפייה בו תחת מיקרוסקופ אור מתאפשרת על ידי אנזימים הגורמים לתגובת צבע.
אימונוהיסטוכימיה משמשת כאמצעי לאבחון מחלות סרטניות וגם כשיטת מחקר המאפשרת איתור חלבונים שונים ברקמות שונות ובחינת השפעתם על הפתוגנזה של מחלות שונות.
שיטות צביעה

הגורמים המקובלים ליצירת תגובת הצבע הם האנזימים פרוקסידאז של חזרת (Horseradish peroxidase או HRP) או אלקליין פוספטאז (alklaline phosphatase). תגובה בין האנזימים לסובסטרט מסיס וחסר צבע יוצרת צבע בלתי מסיס הצובע את האזורים שבהם מצוי החלבון הנבדק.
שיטות צביעה > שני נוגדנים

השיטה המקובלת ביותר ברפואה ובמחקר הרפואי מבוססת על צביעה בעזרת שני נוגדנים: נוגדן ספציפי לחלבון הנבדק (נוגדן ראשוני) ונוגדן ספציפי לנוגדן הראשוני, המצומד כימית לאנזים (נוגדן שניוני). השלבים הם כדלהלן:
קיבוע הרקמה - רקמה שהוצאה מאדם, בעל חיים או צמח נחשפת לחומר מקבע, לרוב פורמלין, ולאחר מכן לפרפין נוזלי חם. עם קירורו, הפרפין נקרש ובכך מאפשר את חיתוך הרקמה לפרוסות דקות. לרוב נפרסת הרקמה בחתכים בעובי 5 מיקרון. הפרוסות נספחות לזכוכית נושאת. כדי למנוע קילוף הפרוסה מן הזכוכית, מצופה הזכוכית בחומר הטוען אותה במטען חשמלי חיובי (המושך את קרומי התאים הטעונים שלילית).
דה-פרפינציה -  הפרפין מוסר מן הרקמה בעזרת חשיפה לקסילן ולריכוזים שונים של אתנול.
חשיפת אנטיגן - הקיבוע עלול לגרום לקשרי צילוב המפריעים לזיהוי האנטיגן על ידי הנוגדן. כדי למנוע את הבעיה ניתן לחשוף את האנטיגן על ידי הרתחת הדוגמה למשך 10 - 20 דקות בבופר (לרוב בופר ציטרט). ניתן לחשוף אנטיגנים גם על ידי אנזימים פרוטאוליטים (חותכי חלבונים) שונים כמו טריפסין או כימוטריפסין, שימוש באנזימים אלו מצריך כיול כיוון שחשיפת יתר עלולה להרוס את החלבון הנבדק.
חסימת פרוקסידאז אנדוגני - כאשר משתמשים באנזים פרוקסידאז (HRP) יש להפסיק תחילה את פעילות האנזים המצוי באופן טבעי ברקמה (הפרוקסידאז האנדוגני). ניתן לחסום את פעילות האנזים על ידי חשיפתו לתמיסת מי חמצן (פראוקסיד).
נוגדן ראשוני - הרקמה נחשפת לנוגדן ראשוני בעל ספציפיות לאנטיגן מסוים, לרוב הנוגדן הוא חד-שבטי המיוצר בעכבר או רב-שבטי המיוצר בארנבת.
נוגדן שניוני - הרקמה נחשפת לנוגדן שניוני בעל ספציפיות לחלק הקבוע של הנוגדן הראשוני. לנוגדן השניוני מצומד אנזים הגורם לתגובת צבע כאשר הוא בא במגע עם סובסטרט מתאים.
סובסטרט - הצביעה הספציפית מתקבלת כתוצאה מחשיפה של הכרומוגן - חומר מסיס ולרוב חסר צבע שאחרי פעילות של אנזים הופך לבעל צבע ובלתי מסיס. הכרומוגנים העיקריים המשמשים בצביעות אימונוהיסטוכימיות הוא (DAB (3,3’-diaminobenzidine הנותן צבע חום או (AEC (3-amino-9-ethylcarbazole הנותן צבע אדום.
צביעת ניגוד (Counterstain) - כדי להבחין בתאים נהוג לצבוע אותם בעזרת צבע ניגוד הצובע את כל התאים באופן לא ספציפי. צבע הניגוד המקובל מבוסס על המטוקסילין Hematoxylin הצובע בכחול את גרעין התא.
ייבוש (דהידרציה) והדבקת זכוכית מכסה - לרוב הדבק המשמש להדבקת הזכוכית המכסה מבוסס על ממס אורגני שאינו מתערבב במים, לפיכך יש להוציא את כל הנוזלים המימיים לפני הדבקת הזכוכית במכסה, ניתן להוציא נוזלים אלו על ידי העברת רקמה בסדרה של כהלים בריכוזים עולים ולבסוף בקסילן. לאחר ייבוש הדוגמה ניתן להדביק זכוכית מכסה ולצפות בדוגמה במיקרוסקופ אור.
שיטות צביעה > שינויים בפרוטוקול

קישור ביוטין-סטרפאבידין - במקום נוגדן שניוני מצומד ב-HRP ניתן להשתמש בנוגדן שניוני שעבר ביוטינילציה, הצמדת מולקולות ביוטין. בשלב הבא מוסף סטרפאבידין מצומד לאנזימי HRP. שינויים אלו בפרוטוקול מאפשרים קישור של יותר אנזימי HRP לכל נוגדן שניוני, ולכן הצביעה חזקה יותר.
סימון נוגדן ראשוני - ניתן לצמד HRP באופן ישיר לנוגדן הראשוני ולכן אין צורך בנוגדן שניוני. היתרונות בשיטה הוא הורדת רקע כתוצאה מקישור לא ספציפי של נוגדן שניוני וחיסכון בזמן. החיסרון הוא שצימוד אנזים לנוגדן מייקר מאוד את עלות הנוגדן, לכן סימון נוגדן ראשוני משמש בעיקר לבדיקות רפואיות נפוצות במעבדות רפואיות גדולות.
שיטות צביעה > אימונוהיסטוכימיה פלואורסצנטית

בגרסה נדירה יותר של אימונוהיסטוכימיה, סימון הנוגדן נעשה בעזרת חומרים פלואורסצנטיים כגון FITC. לפי שיטה זו ניתן לסמן שני חלבונים שונים בעזרת שני צבעים שונים ובנוסף, על ידי שימוש במיקרוסקופ קונפוקלי ניתן לצפות באברוני תא קטנים (כגון גולג'י או וסיקולות שונות) שאינם נראים בעזרת מיקרוסקופ אור רגיל המשמש לאימונוהיסטוכימיה בצבע. לשם כך, במקום נוגדן שניוני מצומד לאנזים HRP, נעשה שימוש בנוגדן שניוני מצומד למולקולה פלואורסצנטית. צביעת ניגוד נעשית בדרך כלל על ידי שימוש ב-DAPI, חומר פלואורסצנטי המסמן DNA, ולכן גרעין התא מסומן על ידו בכחול.
ניתן להבחין בצביעה פלואורסצנטית על ידי מיקרוסקופ פלואורסצנטי או מיקרוסקופ קונפוקלי. מיקרוסקופים אלו מקרינים את הדוגמה באור מקוטב או בקרן לייזר מונוכרומטית. כתוצאה מכך פולטות המולקולות הפלואורסצנטיות אור באורך גל שונה מזה הנקלט בהן. על ידי סדרה של מסננים ניתן לראות רק את האור הנפלט מן המולקולות הפלואורסצנטיות וכך לסמן את התאים הנושאים את האנטיגן.
יתרון הצביעה הפלואורסצנטית הוא בכך שניתן לסמן מספר אנטיגנים על ידי שימוש במספר חומרים פלואורסצנטיים, בנוסף, בעזרת סימון פלואורסצנטי ניתן להבחין באברונים קטנים שאינם מובחנים בצביעה אימונוהיסטוכימית רגילה.
אימונוהיסטוכימיה כאמצעי אבחון

אימונוהיסטוכימיה משמשת לאבחון מחלות סרטניות שונות כיוון שהמצאות חלבונים שונים אופיינית למחלות שונות. בנוסף, במחלות מסוימות אבחון רמת הביטוי של חלבונים ספציפיים ברקמת גידול מאפשר התאמת הטיפול האפקטיבי ביותר לחולה. לדוגמה, חולת סרטן השד שתאי הגידול הסרטני שלה מבטאים קולטנים לאסטרוגן יכולה להיות מטופלת בהורמונים אנלוגיים לאסטרוגן כמו טמוקסיפן.
צביעה בעזרת נוגדן ראשוני מסומן
צביעה אימונוהיסטוכימית פלואורסצנטית
איילין לוסי גארווד

| --- | --- |

 לידה:  11 באפריל 1908 ג'ילינגהאם, הממלכה המאוחדת 
 פטירה:  27 במרץ 1951 (בגיל 42) 
 מקום לימודים:  בית הספר המרכזי לאמנות ועיצוב 
 תקופת הפעילות:  1928–1951 (כ־23 שנים) 
 בן או בת זוג:  אריק רביליוס (1925–2 בספטמבר 1942)  Henry Swanzy (1946–1951) 
 צאצאים:  ג'יימס רביליוס 
 
איילין לוסי "תרצה" גארווד; (באנגלית: Eileen Lucy "Tirzah" Garwood;‏ 11 באפריל 1908 – 27 במרץ 1951) הייתה אמנית וחרטית בריטית, חברה בקבוצת ״אמני בארדפילד הגדולה״. האמן אריק רביליוס היה בעלה מ-1930 ועד מותו ב-1942.
ביוגרפיה

גארווד נולדה בשנת 1908 בג'ילינגהם, קנט, השלישית מבין חמישה ילדים. אביה פרדריק סקוט גארווד (1872–1944) היה קצין ביחידת המהנדסים המלכותיים. את שמה "תרצה" העניק אחיה, אזכור לתרצה בספר ״שמות״ במקרא, ואולי שיבוש שמה - כלומר הילדה השלישית. היא ומשפחתה עברו מגורים בהתאם לשירות של אביה בצבא בקרוידון, ליטלהמפטון ולאחר מכן באיסטבורן.
גארווד התחנכה בבית הספר ווסט היל באיסטבורן בין השנים 1920 ל-1924, ולאחר מכן בבית הספר לאמנות באיסטבורן משנת 1925, אצל ריבס פוקס, אוליבר סניור. כמו כן למדה חרטות עץ, עם אריק רביליוס היא עברה לקנזינגטון ב-1928. מאוחר יותר למדה בבית הספר המרכזי לאמנות .
אחד מחיתוכי העץ המוקדמים של גארווד, שהוצג בתערוכה השנתית של אגודת חרטי העץ ב-1927, זכה לשבחים ב"טיימס". היא קיבלה על עצמה הזמנות עבור הוצאת הספרים Kynoch וכן עבודה עבור BBC - הפקת עיבוד חדש של סמל הארגון. ב-1928 איירה גארווד אורטוריה מאת גרנוויל באנטוק, אותה כתב עבור הבי.בי.סי .
ביוגרפיה > החיים עם אריק רביליוס

גארווד התחתנה עם אריק רביליוס בקנזינגטון ביולי 1930. בין השנים 1930 ו-1932 גרו בני הזוג בהמרסמית', לונדון, שם יש לוח זיכרון כחול על קיר ביתם. ב-1931 הם עברו לאסקס הכפרית, שם התארחו בתחילה אצל אדוארד באודן ואשתו שרלוט בבאדרפילד הגדולה. ב-1933 הם ציירו ציורי קיר במלון מידלנד במורקמבה.
ב-1934 הם רכשו בית בטירת הדינגהם, באסקס, ולוח כחול מנציח זאת. שם נולדו להם שלושה ילדים: ג'ון רביליוס (1935–2014); הצלם ג'יימס רביליוס (1939–1999); ואן אולמן (נ' 1941), עורכת ספרים. לאחר שאן נולדה באפריל 1941, המשפחה עברה מהבית הקר, שהיה גם לעיתים מוצף, לחוות איירונברידג' ליד שלפורד, אסקס.
במהלך חורף 1941 גארווד חלתה; היא אובחנה כחולה בסרטן השד ועברה ניתוח חירום לכריתת שד במרץ 1942. היא כתבה את האוטוביוגרפיה שלה במרץ ובמאי 1942, תוך כדי התאוששות מהניתוח. האוטוביוגרפיה, אשר נועדה במקור רק למשפחתה, פורסמה בשנת 2012, לאחר שנערכה על ידי בתה אן.
בזמן שנסעה לקבלת הזמנה מהוועדה המייעצת לאמני מלחמה, מטוסו של אריק רביליוס נעלם באיסלנד; מאוחר יותר נקבע כי הוא מת בהתרסקות מטוס ב-2 בספטמבר 1942. גופתו מעולם לא נמצאה. הממשלה הבריטית עיכבה את תשלום הקיצבה על מותו של בעלה למעלה משנה.
ביוגרפיה > חיים מאוחרים

גארווד עזבה את איירונברידג' במרץ 1944, ועברה עם ילדיה לחוות בוידלס, ליד וותרספילד, אסקס. היא החלה לצייר בצבעי שמן וחידשה את הקריירה שלה כאמנית. גארווד פגשה את מפיק הרדיו האנגלו-אירי הנרי סוואנזי ב-1944, והם נישאו במרץ 1946. וגרו בהמפסטד.
היא שוב אובחנה כחולה בסרטן בתחילת 1948, והתגוררה בבית אבות ליד קולצ'סטר משנת 1950, שם נפטרה בשנת 1951. היא נקברה בקופורד.
תערוכת זיכרון נערכה בגלריה באיסטבורן בשנת 1952. שניים מציוריה נמצאים בגלריה טאונר, שבה יש גם את האוסף הגדול ביותר של יצירותיו של רביליוס. לשניהם יש גם יצירות בגלריה לאמנות פריי. בנוסף, אחד מההדפסים שלה מוחזק על ידי מוזיאון ויקטוריה ואלברט בלונדון. היא צוירה על ידי רבליוס בציור של "שתי נשים בגן" (1936), לצד חברתה שרלוט באודן.
גלריה

סתו
עציצי קקטוסים
התרנגול
אביב
חורף
בובת שלג
הערות שוליים

↑  Armitstead, Claire (24 June 2022). "'He died in his 30s living the life he had dreamed of': artist Eric Ravilious". The Guardian. Retrieved 24 June 2022.
↑  Cook, Olive. "Matrix: Tirzah Garwood".
↑  James Russell, ‘Garwood, Eileen Lucy [Tirzah] (1908–1951)’, Oxford Dictionary of National Biography, Oxford University Press, Sept 2016
↑  Moss, Richard (20 April 2012). "Long Live Great Bardfield: The Fry Art Gallery celebrates the life, loves and art of Tirzah Garwood". Culture24
↑  Constable, Freda (1982). 'The England of Eric Ravilious'. London: Scolar Press. p. 22.
↑  James Russell (2011). Ravilious in Pictures: A Country Life. The Mainstone Press (Norwich)
↑  Garwood, Tirzah (2012). Long Live Great Bardfield & Love to You All: The Autobiography of Tirzah Garwood 1908–43. Simon Lawrence-Fleece Press
| --- | --- |
בקרת זהויות :  BNE: XX1172247  GND: 139602925  ISNI: 0000 0000 7218 8795  LCCN: no2011187167  RKD: 336135  ULAN: 500067657  VIAF: 101325318   WorldCat (עם VIAF): 101325318
איצ'ירו מיזוקי

| --- | --- |

 לידה:  7 בינואר 1948 טוקיו, יפן
 פטירה:  6 בדצמבר 2022 (בגיל 74) טוקיו, יפן 
 שם לידה:  早川 俊夫 
 מוקד פעילות:  יפן 
 תקופת הפעילות:  1968 – 6 בדצמבר 2022 (כ־54 שנים) 
 מקום לימודים:  Setagaya Academy 
 סוגה:  J-Pop, ג'יי רוק, רית'ם אנד בלוז
 שפה מועדפת:  יפנית 
 חברת תקליטים:  Sony Music Entertainment, Columbia Japan, First Smile Entertainment, Victor Entertainment
 mizuki-spirits.com
 nm11735915/ פרופיל ב-IMDb
 
איצ'ירו מיזוקי (ביפנית: 水木 一郎; ‏7 במרץ 1948 – 6 בדצמבר 2022) היה זמר, משורר לירי, מלחין, סאייו ושחקן יפני פופולרי.
מיזוקי התפרסם בעיקר כמלחין נעימות פתיחה של סרטים יפניים, אנימות וכן משחקי וידאו.
בחודש יולי בשנת 1968 הוציא מיזוקי את הסינגל הראשון שלו – "Kimi ni sasageru Boku no Uta".
ב-19 ביולי בשנת 2000 ייסד מיזוקי, יחד עם זמרים יפניים נוספים, סופרגרופ בשם JAM Project.
קריירת משחק

בנוסף לקריירת השירה שלו, מיזוקי גם לוהַק למספר תפקידים בתור סאייו ובתור שחקן "לייב אקשן". בין השאר הוא דיבב את הדמות הראשית בסדרת האנימה היפנית "בובובו-בו בו-בובו", במשחק הראשון בסדרה שיצא לפלייסטיישן 2; בנוסף, הוא גם שר את נעימת הפתיחה של המשחק.
דיסקוגרפיה > סינגלים

Kimi ni sasageru Boku no Uta
Dare mo inai Umi
Natsukashikutte Hīrō
Natsukashikutte Hīrō Pāto Tsū
Seishun no Uta
221B Senki Shinguru Bājon
Kimi wa mada Maketenai!~/Miage te goran Yoru no Hoshi o
Gōshaku! Chōjin Neigā ~Midaga Omedaji~/Tōi Kaze no Naka de
Go Go Bionic
דיסקוגרפיה > אלבומים

Sanjō! Hoeru Otoko Mizuki Ichirō Besuto
Mizuki Ichirō OTAKEBI Tsū
Mizuki Ichirō Daizenshū Vol.1
Mizuki Ichirō Daizenshū Vol.2
Mizuki Ichirō Barādo Corekushon ~SASAYAKI~ Vol.1
Mizuki Ichirō Daizenshū Vol.3
Mizuki Ichirō Daizenshū Vol.4
Mizuki Ichirō Daizenshū Vol.5
Dear Friend
Mizuki Ichirō no Tanoshii Asobi Uta
Mizuki Ichirō Besuto ando Besuto
Robonēshon Mizuki Ichirō Sūpā Robotto Conpurīto
Neppū Densetsu
Neppū Gaiden -Romantic Master Pieces
30th Anniversary BEST~, Aniki Jshin ~30th Anniversary BEST
Mizuki Ichirō Besuto Obu Anikingu -Aka no Tamashii
Mizuki Ichirō Besuto Obu Anikingu -Ao no Tamashii
Dear Friend 2007 ~Futari no Anison
Debyū Yonjūshūnen Kinen Mizuki Ichirō Besuto
Michi ~rōdo
איירון סורס

| --- | --- |

 נתונים כלליים
 בורסה:  הבורסה לניירות ערך בניו יורק 
 תקופת הפעילות:  2011–הווה (כ־13 שנים) 
 מיקום המטה:  תל אביב-יפו 
 שווי שוק:  8.29 מיליארד דולר (10 באוקטובר 2024)
 מנכ"ל:  תומר בר זאב
  
 www.is.com
 
איירון סורס (באנגלית: ironSource) היא חברה ישראלית לתוכן דיגיטלי באינטרנט. החברה מפתחת כלים למוניטיזציה ולפרסום למפתחי אפליקציות, מפתחי תוכנה, ספקי מכשירים ניידים ויצרני מכשירים. בנובמבר 2022 התמזגה החברה עם חברת יוניטי טכנולוגיות האמריקאית.
היסטוריה

פעילות החברה החלה בשנת 2008 בידי תומר בר זאב והאחים רועי, אייל ואיתי מילרד. שפיתחו תוסף לדפדפן פיירפוקס בשם Foxtab. התוסף האיץ את קצב הגלישה ואיפשר מעבר תלת־ממדי בין הלשוניות. בהמשך פיתחו את מוצר הליבה הראשון שלהם - InstallCore. תוכנה שנועדה להתקין את התוסף שפיתחו..
בשנת 2011 הפכו את InstallCore למוצר העיקרי שלהם ולתת שירותים לחברות ולמפתחים שמנסים להפיץ ברשת את התוכנות שלהם, כחברת הפצה דיגיטלית וכך נוסדה איירון סורס. הכנסות החברה הגיעו מהמפתחים שרכשו את השירות, אך גם מפרסום שהופץ על חלונית ההתקנה. פתרון הפרסום הגיעה מחברת Volonet שמוזגה עם איירון סורס באותה שנה. Volonet נוסדה על ידי תמיר כרמי וארנון חריש והייתה שותפה בחברה נוספת, DealPly, שגם מוזגה עם איירון סורס.
בשנת 2012 השקיעה קרן הון הסיכון ויולה ונצ'רס (לשעבר כרמל ונצ'רס) 15 מיליון דולר תמורת 15% מהמניות.
בפברואר 2013, רכשה איירון סורס את חברת "אפטר דאונלואד" (AfterDownload) שנוסדה על ידי עומר קפלן ולירון רוז ב-2010, במימון עצמי וגייסה אחר כך כמה מאות אלפי דולרים ממשקיעים פרטיים. החברה פיתחה טכנולוגיה המשמשת כפלטפורמת פרסום באתרי תוכן והורדת תוכנות. המפרסמים הם בעיקר חברות תוכנה שמעוניינות למכור מוצרים למשתמשי קצה.
בשנת 2013 פתחה החברה משרד בסן פרנסיסקו, ב-2014 בבייג'ינג וב-2015 בלונדון.
בסוף 2013 הייתה איירון סורס על סף מיזוג עם חברת בבילון שמניותיה נסחרו בבורסה לניירות ערך בתל אביב. החברה הממוזגת הייתה צפויה להיכלל במדד תל אביב 25, לפי שווי שהוערך ב-כ-1.5 מיליארד דולר. אך לבסוף המיזוג לא יצא לפועל.
בספטמבר 2014 רכשה את חברת Upopa הישראלית שפיתחה משחקים לטלפונים חכמים.
במהלך 2015 השלימה איירון סורס גיוס של 103 מיליון דולר, מתוכם 25 מיליון הושקעו על ידי האוליגרך לן בלווטניק.
ביולי 2015, רכשה את חברת סופרסוניק תמורת כ-150 מיליון דולר, שחלק ניכר מהתשלום נעשה במניות ורק חלקו הקטן במזומן. הרכישה אפשרה לאיירון סורס להגביר את הנוכחות בתחום המובייל ובניהול אפליקציות בפייסבוק.
ביולי 2016 איירון סורס הודיע על רכישת חברת טכנולוגיית וידאו StreamRail בסכום מוערך של 20 מיליון דולר, הצוות על 15 אנשיו הצטרף לחטיבת פתרונות הפרסום של איירון סורס.
בנובמבר 2016, רכשה את הסטארט אפ וורנטייר (Warranteer) שנוסד באפריל 2014, ופיתח אפליקציה המאפשרת לנהל תעודות אחריות של מוצרים.
בסוף 2017 עברה החברה לארבע קומות ששכרה במגדל עזריאלי שרונה.
באפריל 2018 נחשפו לראשונה הדוחות הכספיים של החברה, כחלק ממהלך בו ביקשה לאשר תשלום דיבידנד של רבע מיליארד דולר לבעלי המניות. הכנסות החברה ב-2017 הגיעו לחצי מיליארד דולר, הרווח התזרימי היה 90 מיליון דולר והרווח הנקי 60 מיליון דולר.
באוקטובר 2019 רכשה קרן CVC מארצות הברית 25% ממניות החברה תמורת כ-450 מיליון דולר, סכום ששיקף לחברה שווי שוק של 1.55 מיליארד דולר.
בינואר 2021 הודיעה איירון סורס כי היא תרכוש את הסטארטאפ Soomla לאחר שזה כמעט נסגר, תמורת כמה עשרות מיליוני דולרים.
במרץ 2021 הודיעה איירון סורס שבכוונתה להפוך לחברה ציבורית דרך מיזוג עם חברת רכישה למטרות מיוחדות - "ספאק", לפי שווי של 11.1 מיליארד דולר.. ב-29 ביוני החל המסחר במניות החברה בבורסה לניירות ערך בניו יורק.
באוקטובר 2021 הודיעה החברה על רכישת חברת Tapjoy האמריקאית, העוסקת בפרסום דיגיטלי, תמורת 400 מיליון דולר, ובהמשך אותו חודש רכשה את חברת בידלגו הישראלית.
ביולי 2022 הודיעה חברת יוניטי טכנולוגיות שתתמזג עם איירון סורס כך שבעלי המניות של איירון סורס יחזיקו ב-26.5% מהחברה הממוזגת, ובעלי המניות של יוניטי - ב-73.5%. המיזוג הושלם בנובמבר 2022.
פעילות

החברה פועלת בעיקר בשני תחומים. תחום הפעילות הוותיק שלה וזה שתורם את עיקר הרווח הוא שירות של הפצת תוכנות תמורת תשלום. לקוחותיה בתחום זה הם חברות שיודעות להפיק הכנסות, אך זקוקות ללקוחות והן משלמות לה על כל גולש שמוריד את התוכנה שלהן.
תחום נוסף שהחברה החלה בפיתוחו לפני מספר שנים הוא תחום המובייל. מפתחים, בהם חברות משחקים, מטמיעים את הטכנולוגיה וה–SDK (חבילה למפתחים) של החברה בעשרות אלפי האפליקציות שלהם, ובעקבות כך מופיע פרסום ממוקד.
הערות שוליים

1 2   אמיר טייג, שלי אפלברג, ארבעה לפטופים בבית קפה עם הכנסות של 10 מיליון דולר, באתר TheMarker‏, 22 בנובמבר 2013
↑   ענבל אורפז, איירון סורס רוכשת את אפטר דאונלואד ב-28 מיליון דולר, באתר TheMarker‏, 17 בפברואר 2013
↑   ענבל אורפז, דרור רייך, אור הירשאוגה, איירון סורס ובבילון צפויות להשלים את המיזוג עד סוף השנה, באתר TheMarker‏, 28 באוגוסט 2013
הלל קורן ושמוליק שלח, ‏אנליסטים על מיזוג אפשרי בין בבילון לאיירון סורס: "מקרה קלאסי של 1 1שווה יותר מ-2", באתר גלובס, 14 באוגוסט 2013
↑  קובי ישעיהו, ‏הסכם יאהו-בבילון לא יבוטל; בוטל המיזוג עם איירון סורס, באתר גלובס, 11 בנובמבר 2013
↑  רועי גולדנברג, ‏איירון סורס רוכשת את Upopa הישראלית במיליוני דולרים, באתר גלובס, 4 בספטמבר 2014
↑   ענבל אורפז, איירון סורס גייסה 25 מ' ד' בהובלת לן בלווטניק - והשלימה גיוס של 103 מ' ד', באתר TheMarker‏, 25 בפברואר 2015
↑   אמיר טייג, ענבל אורפז, עסקת ענק בהיי-טק הישראלי: איירון סורס רוכשת את סופרסוניק תמורת 200-100 מיליון דולר, באתר TheMarker‏, 19 ביולי 2015
↑  יניב הלפרין, ‏אקזיט כחול לבן: איירון סורס קנתה את סטרים רייל במיליוני דולרים , באתר "אנשים ומחשבים", 30 ביוני 2016
 ענבל אורפז, איירון סורס, חברת האינטרנט הגדולה בישראל, רוכשת את סטרים רייל הישראלית, באתר TheMarker‏, 29 ביוני 2016
↑   אמיתי זיו, אקזיט כל ישראלי: איירון סורס רוכשת את וורנטייר ב-4.5 מיליון דולר, באתר TheMarker‏, 6 בנובמבר 2016
↑  אביטל ברוידא, איירון סורס במגדל עזריאלי-שרונה: 600 עובדים בארבע קומות מהודרות, באתר Xnet‏, 8 בנובמבר 2017
↑   רותי לוי, מיכאל רוכוורגר, דיווידנד של רבע מיליארד דולר במזומן: המספרים של חברת האינטרנט הגדולה בישראל נחשפים, באתר TheMarker‏, 24 באפריל 2018
↑  גולן חזני, קרן CVC קונה 25% מאיירון סורס ב-450 מיליון דולר, באתר כלכליסט, 2 באוקטובר 2019
↑  עידן בן טובים, אחרי שכמעט נסגר, הסטארטאפ Soomla נרכש על ידי איירון סורס בעשרות מיליוני דולרים, באתר גיקטיים, ‏18 בינואר 2021
↑  שירי חביב ולדהורן, ‏עכשיו זה רשמי: איירון סורס תיכנס לוול סטריט דרך ספאק לפי שווי של 11.1 מיליארד דולר, באתר גלובס, 21 במרץ 2021
↑   אתר האינטרנט הרשמי של Tapjoy
↑  אלמוג עזר, עסקה משמעותית לאיירון סורס: רוכשת חברת פרסום דיגיטלי ב-400 מיליון דולר, באתר כלכליסט, 14 באוקטובר 2021
↑  סופי שולמן, רכישה שנייה בתוך שבועיים: איירון סורס רוכשת את בידלגו הישראלית, באתר כלכליסט, 25 באוקטובר 2021
↑  גולן חזני, עסקת ענק לאיירון סורס: מתמזגת עם פלטפורמת המשחקים יוניטי, באתר כלכליסט, 13 ביולי 2022
↑  דיאנה בחור ניר, "הכינו בברזל כשהוא קר": מייסדי איירון סורס מודים שהם ויתרו על החלום לגדול לבד, באתר כלכליסט, 21 ביולי 2022
↑  עירד עצמון שמאייר, ענקית הגיימינג יוניטי השלימה את המיזוג עם איירון סורס, באתר כלכליסט, 7 בנובמבר 2022
איצ'יקאווה

איצ'יקאווה (ביפנית: 市川市) היא עיר הנמצאת בצפון-מערב מחוז צ'יבה ביפן, במרחק של כ-20 ק"מ צפונית למרכז טוקיו. העיר נוסדה ב-3 בנובמבר 1934. נכון לאוגוסט 2021 מונה אוכלוסיית העיר קרוב ל-500,000 נפש, על שטח של 57.46 קמ"ר.
באיצ'יקאווה נמצאת מפקדת כוחות היבשה של כוחות ההגנה העצמית של יפן. אחד האתרים המרכזים בעיר הוא מרכז הקניות קולטון פלאזה שבסמוך אליו נמצאים הספרייה האזרחית של איצ'יקאווה ומוזיאון המדע והתעשייה של מחוז צ'יבה.
קרבתה היחסית לטוקיו נותנת לה יתרון מבחינה תחבורתית. העיר מחוברת לטוקיו בחמישה קווי רכבת שונים.
גאוגרפיה

איצ'יקאווה יושבת על חופיו של מפרץ טוקיו, בקצהו הצפוני ביותר של המפרץ, בשפך הנהר אדוגאווה המהווה את גבולה המוניציפלי המערבי. העיר גובלת בערים אחרות שבמחוז צ'יבה: במזרח - פונאבאשי (אנ'), בצפון מזרח - קמגאיה (אנ'), בצפון - מטסודו (אנ'), במערב - אדוגאווה (אנ') שבמחוז טוקיו ובדרום - אורַאיאסו (אנ').
היסטוריה

האזור שסביב לאיצ'יקאווה של היום מיושב מהתקופה הפלאוליתית ביפן. ארכאולוגים מצאו באזור כלי אבן מלפני כ-30 אלף שנה. מספר רב של  ערימות פסולת צדפים מתקופת ג'ומון ומאות רוגמים ששימשו לקבורה מתקופת קופון נמצאו במספר אתרים רב סביב לאיצ'יקאווה. בתקופת נארה שימשה איצ'יקאווה כבירה אזורית למחוז שימוסה והיא נזכרת במאניושו (קובץ השירה היפנית העתיק ביותר). בזמן תקופת הייאן היה האזור מרכז למורדים שבראשם עמד הסמוראי טאירה מסקאדו. בתקופת סנגוקו התחוללו באזור מספר קרבות חשובים בין שושלת סטומי ובין שושלת הוג'ו המאוחרת.
בתקופה מאוחרת יותר, התחוללו באזור מספר קרבות, בהיקף קטן יחסית, בזמן מלחמת בושין שהתרחשה בעת רסטורציית מייג'י והיה אף ניסיון של המחוקק קאטסו קאישו לקדם אותה כאתר אפשרי לדיאט של יפן (הפרלמנט של יפן) שייבנה על נהר אדוגאווה בצורה דומה לדרך שבה נבנה בניין הפרלמנט בלונדון על נהר התמזה. איצ'יקאווה אורגנה כעיירה ב-1889 וב-1934 אוחדה עם העיירות השכנות יאוואטה, נקאימה והכפר קוקובון ונוסדה העיר איצ'יקאווה. העיר התרחבה על ידי כך שאוחדו אליה הכפר אוקאשיווה (1949), העיירה גיוטוקו (1955) והעיירה מינאמי-גיוטוקו (1956).
גלריה

ציור של מקדש עתיק על נהר האדו (השם העתיק של נהר אדוגאווה)
פארק Junsaiike Ryokuchi באיצ'יקאווה
עצי דובדבן פורחים
מוזיאון צ'יבה למדע ותעשיה
אוניברסיטת טוקיו לרפואה ורפואת שיניים
אישווריה ראי

| --- | --- |

 לידה:  1 בנובמבר 1973 (בת 50) מנגלור, הודו 
 שם לידה:  Aishwarya Rai 
 מדינה:  הודו 
 תקופת הפעילות:  מ-1997 
 מקום לימודים:  אוניברסיטת מומבאי  Ruparel College  Kishinchand Chellaram College 
 בן או בת זוג:  אבישק באצ'אן (20 באפריל 2007–?) 
 צאצאים:  Aaradhya Bachchan 
 מספר צאצאים:  1 (נכון ל־16 בנובמבר 2011) 
 פרסים והוקרה:  אביר מסדר האמנויות והספרות (2012)  פרס פילמפייר לשחקנית הטובה ביותר (1999)  Filmfare Critics Award for Best Actress – South (1998)  פאדמה שרי באמנויות (2009)  פרס פילמפייר לשחקנית הטובה ביותר (2002) 
 פרופיל ב-IMDb
 חתימה:   
 
אישווריה ראי
אישווריה ראי באצ'אן (בהינדית: ऐश्वर्या राय बच्चन; באנגלית: Aishwarya Rai Bachchan; נולדה ב-1 בנובמבר 1973) היא שחקנית ודוגמנית הודית, אשר זכתה בתחרות מיס עולם בשנת 1994. זוכת שני פרסי פילמפייר לשחקנית הטובה ביותר
אישווריה ראי  ובעלה אבישק באצ'אן בשנת 2013
ב-1999 וב-2002.
ביוגרפיה

נולדה בשם אישווריה ראי בעיר מנגלור שבהודו למשפחה בת דת ההינדואיזם מקהילת הבונט-טולובה. אחיה הוא מפיק סרטים.